וכל זה תם ולא נשלם יותם
האם אפשר לומר זאת במילים?; האם נותר לשיר זאת בצלילים?; כל הלבבות שבם נטבע חותם,; ופלא היותך, איתנו ואיתם -; ומלוא דמותך בנגינתם, בנגינתם ונתינתם,; וכל זה תם ולא נשלם - יותם.; קלידי מנגינותיך, והצחוק,; ומבטך - ישר, רחב, עמוק.; הנעורים, אשר ביתך היה ביתם,; ודרכך שעוד נפתחת לקראתם, ; והעולם היה מואר, מואר ושר, וחי וחם... ; וכל זה תם ולא נשלם - יותם.; ושוב - אבחת החרב והדם,; ובית שלפתע התייתם; ואוהביך, שאתה שוב לא איתם,; ישירו את אהבתם ודמעתם; ובלעדיך ואיתך, שירת חייך ומותך -; וכל זה תם ולא נשלם - יותם.; קולך נדם, אך שיר שהוא אתה ; נוגן בעלטה,; ולא נשלם, ולא ייתם - יותם.; 